ประกาศกระทรวงมหาดไทยประกาศกระทรวงมหาดไทยเรื่องกำหนดบริเวณห้ามก่อสร้าง ดัดแปลง หรือเปลี่ยนการใช้อาคารบางชนิดหรือบางประเภทในพื้นที่บางส่วนในท้องที่ตำบลกลัดหลวงและตำบลเขากระปุก อำเภอท่ายาง จังหวัดเพชรบุรี อาศัยอำนาจตามความในมาตรา๑๓ แห่งพระราชบัญญัติควบคุมอาคาร พ.ศ. ๒๕๒๒ ซึ่งแก้ไขเพิ่มเติมโดยพระราชบัญญัติควบคุมอาคาร(ฉบับที่ ๓) พ.ศ. ๒๕๔๓รัฐมนตรีว่าการกระทรวงมหาดไทยโดยคำแนะนำของอธิบดีกรมโยธาธิการและผังเมืองจึงออกประกาศไว้ดังต่อไปนี้ข้อ๑ ในประกาศกระทรวงมหาดไทยนี้ระดับพื้นดิน หมายความว่าระดับพื้นดินที่ก่อสร้างกรณีไม่มีการถมดิน หรือระดับพื้นดินที่ก่อสร้างกรณีมีการถมดินที่ไม่สูงกว่าระดับถนนที่อยู่ใกล้ที่สุดหรือระดับถนนกรณีมีการถมดินสูงกว่าระดับถนนที่อยู่ใกล้ที่สุดบริเวณที่ ๑ หมายความว่า พื้นที่บริเวณ ดังต่อไปนี้ทิศเหนือ จดเส้นตั้งฉากระยะ๕๐๐ เมตร กับเขตทางของทางหลวงชนบท พบ. ๖๐๔๔ ฟากตะวันตก และเส้นตั้งฉากระยะ ๒๐๐เมตร กับเขตทางของทางหลวงชนบท พบ. ๖๐๔๔ ฟากตะวันออก ซึ่งบรรจบกับเส้นขนานระยะ ๒๐๐เมตร กับเขตทางของทางหลวงชนบท พบ. ๖๐๔๔ ฟากตะวันออกไปทางทิศใต้ เป็นระยะ ๘๐๐ เมตรจนจดกับเส้นขนานระยะ ๒๐๐ เมตร กับเขตทางถนนไม่ปรากฏชื่อฟากเหนือและฟากตะวันออกทิศตะวันออก จดเส้นขนานระยะ๒๐๐ เมตร กับเขตทางถนนไม่ปรากฏชื่อ ฟากตะวันออกทิศใต้ จดเส้นขนานระยะ๒๐๐ เมตร กับเขตทางของทางหลวงชนบท พบ. ๖๐๔๔ ฟากใต้ และแนวเขตควบคุมอาคารทิศตะวันตก จดเส้นขนานระยะ๕๐๐ เมตร กับเขตทางของทางหลวงชนบท พบ. ๖๐๔๔ ฟากตะวันตก และแนวเขตควบคุมอาคารบริเวณที่ ๒ หมายความว่าพื้นที่บริเวณ ดังต่อไปนี้ทิศเหนือ จดเส้นขนานระยะ๓๐๐ เมตร กับบริเวณที่ ๑ทิศตะวันออก จดเส้นขนานระยะ๓๐๐ เมตร กับบริเวณที่ ๑ เว้นแต่พื้นที่บริเวณที่ ๔ทิศใต้ จดเส้นขนานระยะ๓๐๐ เมตร กับบริเวณที่ ๑ และแนวเขตควบคุมอาคารบริเวณที่ ๓ หมายความว่าพื้นที่ที่วัดจากแนวเขตบริเวณที่ ๒ ตลอดแนวออกไปเป็นระยะ ๕๐๐ เมตรและด้านใต้จดแนวเขตควบคุมอาคาร เว้นแต่พื้นที่บริเวณที่ ๔บริเวณที่ ๔ หมายความว่าพื้นที่ในบริเวณที่วัดจากเขตทางทั้งสองข้างของทางหลวงชนบท พบ. ๖๐๔๔ ถนน อบจ. พบ.๔๐๐๓ และทางหลวงชนบท พบ. ๔๐๐๒ ออกไปข้างละ ๕๐ เมตร โดยเริ่มจากแนวเขตบริเวณที่ ๑ไปทางทิศตะวันออก ตามแนวทางหลวงชนบท พบ. ๖๐๔๔ ถนน อบจ. พบ. ๔๐๐๓ และทางหลวงชนบทพบ. ๔๐๐๒ จนจดเส้นแบ่งเขตตำบล ระหว่างตำบลเขากระปุก อำเภอท่ายาง กับตำบลห้วยทรายเหนืออำเภอชะอำ จังหวัดเพชรบุรีข้อ๒ ให้กำหนดพื้นที่บางส่วนในท้องที่ตำบลกลัดหลวงและตำบลเขากระปุก อำเภอท่ายาง จังหวัดเพชรบุรีภายในบริเวณแนวเขตตามแผนที่ท้ายประกาศกระทรวงมหาดไทยนี้เป็นบริเวณห้ามก่อสร้างอาคารชนิดและประเภทดังต่อไปนี้(ก)ภายในบริเวณที่ ๑ ห้ามบุคคลใดก่อสร้างอาคารใด ๆ เว้นแต่(๑)บ้านพักอาศัยที่มีความสูงไม่เกิน ๙ เมตร พื้นที่อาคารรวมกันไม่เกิน ๒๐๐ ตารางเมตรโดยอาคารแต่ละหลังตั้งห่างกันไม่น้อยกว่า ๔ เมตรห่างเขตที่ดินของผู้อื่นไม่น้อยกว่า ๒ เมตร(๒)เขื่อน ทางหรือท่อระบายน้ำ รั้วหรือกำแพงที่มีความสูงไม่เกิน ๒ เมตร(๓)อาคารของทางราชการที่มีความสูงไม่เกิน ๙ เมตร(ข)ภายในบริเวณที่ ๒ ห้ามบุคคลใดก่อสร้างอาคาร ดังต่อไปนี้(๑)อาคารที่มีความสูงเกิน ๑๒ เมตร(๒)อาคารที่มีพื้นที่รวมกันทุกชั้นในหลังเดียวกันเกิน ๓๐๐ ตารางเมตร(๓)ห้องแถว ตึกแถว หรือบ้านแถว(๔)อาคารเก็บสินค้าอาคารหรือส่วนหนึ่งส่วนใดของอาคารที่มีลักษณะในทำนองเดียวกันที่ใช้เป็นที่เก็บ พักหรือขนถ่ายสินค้าหรือสิ่งของเพื่อประโยชน์ทางการค้าหรืออุตสาหกรรมที่มีพื้นที่อาคารรวมกันเกิน๑๐๐ ตารางเมตร(๕)โรงงานทุกประเภท เว้นแต่โรงงานที่ประกอบกิจการเกี่ยวกับผลิตผลทางการเกษตรที่มีพื้นที่ทุกชั้นในหลังเดียวกันหรือหลายหลังรวมกันไม่เกิน ๑๐๐ ตารางเมตร(๖)อาคารเลี้ยงสัตว์ทุกชนิดที่มีพื้นที่ทุกชั้นในหลังเดียวกันหรือหลายหลังรวมกันเกิน๑๐๐ ตารางเมตร(๗)โรงแรมตามกฎหมายว่าด้วยโรงแรม(๘)โรงมหรสพ(๙)สถานบริการตามกฎหมายว่าด้วยสถานบริการ(๑๐)โรงกำจัดมูลฝอย(๑๑)คลังน้ำมันตามกฎหมายว่าด้วยการควบคุมน้ำมันเชื้อเพลิง(๑๒)ป้ายหรือสิ่งที่สร้างขึ้นสำหรับติดหรือตั้งป้ายทุกชนิด เว้นแต่ป้ายชื่อถนน ตรอกซอย ป้ายของทางราชการ ป้ายตามกฎหมายว่าด้วยการเลือกตั้ง ป้ายเครื่องหมายหรือป้ายสัญลักษณ์ของสถานประกอบการและป้ายชื่อหมู่บ้าน ที่ติดตั้งบนพื้นดินที่มีพื้นที่รวมกันไม่เกิน ๕ ตารางเมตร และมีความสูงไม่เกิน๑๒ เมตร(ค)ภายในบริเวณที่ ๓ ห้ามบุคคลใดก่อสร้างอาคาร ดังต่อไปนี้(๑)อาคารที่มีความสูงเกิน ๑๒ เมตร(๒)อาคารที่มีพื้นที่รวมกันทุกชั้นในหลังเดียวกันเกิน ๕๐๐ ตารางเมตร(๓)ห้องแถว ตึกแถว หรือบ้านแถว(๔)อาคารเก็บสินค้าอาคารหรือส่วนหนึ่งส่วนใดของอาคารที่มีลักษณะในทำนองเดียวกันที่ใช้เป็นที่เก็บ พักหรือขนถ่ายสินค้าหรือสิ่งของเพื่อประโยชน์ทางการค้าหรืออุตสาหกรรม ที่มีพื้นที่อาคารรวมกันเกิน๑๐๐ ตารางเมตร(๕)โรงงานทุกประเภท เว้นแต่โรงงานที่ประกอบกิจการเกี่ยวกับผลิตผลทางการเกษตรที่มีพื้นที่ทุกชั้นในหลังเดียวกันหรือหลายหลังรวมกันไม่เกิน ๓๐๐ ตารางเมตร(๖)คลังน้ำมันตามกฎหมายว่าด้วยการควบคุมน้ำมันเชื้อเพลิง(๗)ป้ายหรือสิ่งที่สร้างขึ้นสำหรับติดหรือตั้งป้ายทุกชนิด เว้นแต่ป้ายชื่อถนน ตรอกซอย ป้ายของทางราชการ ป้ายตามกฎหมายว่าด้วยการเลือกตั้งป้ายเครื่องหมายหรือป้ายสัญลักษณ์ของสถานประกอบการ และป้ายชื่อหมู่บ้านที่ติดตั้งบนพื้นดินที่มีพื้นที่รวมกันไม่เกิน ๕ ตารางเมตร และมีความสูงไม่เกิน ๑๒เมตร(ง)ภายในบริเวณที่ ๔ ห้ามบุคคลใดก่อสร้างอาคาร ดังต่อไปนี้(๑)อาคารที่มีความสูงเกิน ๙ เมตร(๒)อาคารที่มีพื้นที่รวมกันทุกชั้นในหลังเดียวกันเกิน ๒๐๐ ตารางเมตร เว้นแต่บ้านพักอาศัย(๓)ห้องแถว ตึกแถว หรือบ้านแถว ที่อยู่ห่างจากเขตทางน้อยกว่า ๑๕ เมตร(๔)อาคารเก็บสินค้าอาคารหรือส่วนหนึ่งส่วนใดของอาคารที่มีลักษณะในทำนองเดียวกันที่ใช้เป็นที่เก็บ พักหรือขนถ่ายสินค้าหรือสิ่งของเพื่อประโยชน์ทางการค้าหรืออุตสาหกรรมที่มีพื้นที่อาคารรวมกันเกิน๑๐๐ ตารางเมตร(๕)โรงงานทุกประเภท เว้นแต่โรงงานที่ประกอบกิจการเกี่ยวกับผลิตผลทางการเกษตรที่มีพื้นที่ทุกชั้นในหลังเดียวกันหรือหลายหลังรวมกันเกิน ๑๐๐ ตารางเมตร(๖)อาคารเลี้ยงสัตว์ทุกชนิดที่มีพื้นที่ทุกชั้นในหลังเดียวกันหรือหลายหลังรวมกันเกิน๑๐๐ ตารางเมตร(๗)โรงแรมตามกฎหมายว่าด้วยโรงแรม(๘)โรงมหรสพ(๙)สถานบริการตามกฎหมายว่าด้วยสถานบริการ(๑๐)โรงซ่อมหรือโรงพ่นสีรถยนต์ หรือจักรยานยนต์ ที่มีพื้นที่เกิน ๑๐๐ตารางเมตรและอยู่ห่างจากเขตทางน้อยกว่า ๑๕ เมตร(๑๑)คลังน้ำมันตามกฎหมายว่าด้วยการควบคุมน้ำมันเชื้อเพลิง(๑๒)ป้ายหรือสิ่งที่สร้างขึ้นสำหรับติดหรือตั้งป้ายทุกชนิด เว้นแต่ป้ายชื่อถนน ตรอกซอย ป้ายของทางราชการ ป้ายตามกฎหมายว่าด้วยการเลือกตั้งป้ายเครื่องหมายหรือป้ายสัญลักษณ์ของสถานประกอบการ และป้ายชื่อหมู่บ้านที่ติดตั้งบนพื้นดินที่มีพื้นที่รวมกันไม่เกิน ๕ ตารางเมตร และมีความสูงไม่เกิน ๑๒เมตรการวัดความสูงของอาคารให้วัดจากระดับพื้นดินถึงยอดผนังหรือยอดฝาด้านที่สูงที่สุดของชั้นที่สูงที่สุดแต่ไม่นับรวมส่วนของผนังหรือฝาที่เป็นส่วนโครงสร้างของหลังคาข้อ๓ ภายในบริเวณพื้นที่ที่กำหนดตามข้อ๑ ห้ามก่อสร้างอาคารที่มีลักษณะทรงหลังคาเป็นรูปทรงอื่นที่มิใช่ทรงไทย ทรงจั่วทรงปั้นหยา หรือทรงจั่วปั้นหยา ตามแบบสถาปัตยกรรมพื้นถิ่นข้อ๔ ภายในบริเวณพื้นที่ที่กำหนดตามข้อ๑ ห้ามบุคคลใดดัดแปลง หรือเปลี่ยนการใช้อาคารใด ๆให้เป็นอาคารชนิดหรือประเภทที่มีลักษณะต้องห้ามตามที่กำหนดในข้อ ๒ข้อ๕ ประกาศกระทรวงมหาดไทยนี้มิให้ใช้บังคับแก่อาคารที่มีอยู่แล้วในบริเวณพื้นที่ที่กำหนดในข้อ๑ ก่อนหรือในวันที่ประกาศกระทรวงมหาดไทยนี้บังคับแต่ห้ามดัดแปลงหรือเปลี่ยนการใช้อาคารดังกล่าวให้เป็นอาคารชนิดหรือประเภทที่มีลักษณะต้องห้ามตามที่กำหนดในข้อ๒ข้อ๖ ประกาศกระทรวงมหาดไทยนี้มิให้ใช้บังคับแก่อาคารที่ได้รับใบอนุญาตหรือใบรับแจ้งการก่อสร้างดัดแปลง หรือเปลี่ยนการใช้อาคารตามกฎหมายว่าด้วยการควบคุมอาคารหรือที่ได้รับใบอนุญาตตามกฎหมายเฉพาะว่าด้วยกิจการนั้นก่อนวันที่ประกาศกระทรวงมหาดไทยนี้ใช้บังคับและยังก่อสร้าง ดัดแปลง หรือเปลี่ยนการใช้อาคารไม่แล้วเสร็จให้ได้รับการยกเว้นไม่ต้องปฏิบัติตามประกาศกระทรวงมหาดไทยนี้แต่จะขอเปลี่ยนแปลงการอนุญาตหรือการแจ้งให้เป็นการขัดต่อประกาศกระทรวงมหาดไทยนี้ไม่ได้ข้อ๗[๑] ประกาศกระทรวงมหาดไทยนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปประกาศ ณ วันที่ ๑๕กุมภาพันธ์ พ.ศ. ๒๕๕๙พลเอก อนุพงษ์ เผ่าจินดารัฐมนตรีว่าการกระทรวงมหาดไทย[เอกสารแนบท้าย]๑. แผนที่ท้ายประกาศกระทรวงมหาดไทย เรื่องกำหนดบริเวณห้ามก่อสร้าง ดัดแปลงหรือเปลี่ยนการใช้อาคารบางชนิดหรือบางประเภทในพื้นที่บางส่วนในท้องที่ตำบลกลัดหลวงและตำบลเขากระปุก อำเภอท่ายาง จังหวัดเพชรบุรี(ดูข้อมูลจากภาพกฎหมาย)ปริยานุช/จัดทำ๒๓ มีนาคม ๒๕๕๙วิศนี/ตรวจ๓๐ มีนาคม ๒๕๕๙[๑] ราชกิจจานุเบกษาเล่ม ๑๓๓/ตอนพิเศษ ๖๒ ง/หน้า ๓๙/๑๕ มีนาคม ๒๕๕๙